CELEX: 32020D0539
Language: bg
Date: 2020-04-15 00:00:00
Title: Решение (ЕС) 2020/539 на Съвета от 15 април 2020 година за замяна на председателя на комитета, предвиден в член 255 от Договора за функционирането на Европейския съюз

20.4.2020   
               
               
                  BG
               
               
                  Официален вестник на Европейския съюз
               
               
                  L 122/1
               
            
         РЕШЕНИЕ (ЕС) 2020/539 НА СЪВЕТА
         от 15 април 2020 година
         за замяна на председателя на комитета, предвиден в член 255 от Договора за функционирането на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 255, втора алинея от него,
         като взе предвид инициативата от 6 март 2020 г. на председателя на Съда,
         като има предвид, че:
         
                     (1)
                  
                  
                     В съответствие с член 255, първа алинея от Договора за функционирането на Европейския съюз беше създаден комитет с цел да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите членки да ги назначат (наричан по-долу „комитетът“).
                  
               
                     (2)
                  
                  
                     С Решение (EС, Eвратом) 2017/2262 (1) Съветът назначи седемте членове на комитета за срок от четири години, който изтича на 28 февруари 2022 г.
                  
               
                     (3)
                  
                  
                     С писмо от 27 февруари 2020 г. г-н Christiaan TIMMERMANS, председател на комитета, уведоми Съвета, че се оттегля от изпълнението на функциите си.
                  
               
                     (4)
                  
                  
                     С писмо от 6 март 2020 г. председателят на Съда предложи г-н Allan ROSAS да бъде назначен като председател на комитета на мястото на г-н Christiaan TIMMERMANS за остатъка от мандата му, в съответствие с точка 3 от правилата за функциониране на комитета, изложени в приложението към Решение 2010/124/ЕС на Съвета (2),
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Allan ROSAS се назначава за председател на комитета, предвиден в член 255 от Договора за функционирането на Европейския съюз, за периода до 28 февруари 2022 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 15 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ЕС, Евратом) 2017/2262 на Съвета oт 4 декември 2017 г. за назначаване на членовете на комитета, предвиден в член 255 от Договора за функционирането на Европейския съюз (ОВ L 324, 8.12.2017 г., стр. 50).
         
            (2)  Решение 2010/124/ЕС на Съвета от 25 февруари 2010 г. относно правилата за функциониране на комитета, предвиден в член 255 от Договора за функционирането на Европейския съюз (ОВ L 50, 27.2.2010 г., стр. 18).